Na temelju sudskog naloga djelatnici Skloništa za zbrinjavanje životinje Grada Zagreba došli su na imanje nadriliječnika Ante Pavlovića u Donjem Dragonožcu kod Zagreba. U štali samoprozvanog kiropraktičara inspekcija je zatekla užas.





Pronašla jednu mrtvu ovcu bez čipa ali i 10 vreća sa kožama nepoznatog porijekla.

Taj samoprozvani kiropraktičar, uhićen je u četvrtak nakon objave najave za prilog u emisiji Provjereno na Novoj tv, u kojem je otkriveno kako je njegova posljednja žrtva nemoćan 60-godišnji muškarac koji je živio u neljudskim uvjetima bez struje i vode u šumi. Pavlović ga je “liječio” i tvrdi da je taj muškarac njegov pacijent, iako je jadnom muškarcu očigledno bila potrebna stručna pomoć.

Županijski sud u Velikoj Gorici Pavloviću je odredio je istražni zatvor od mjesec dana. Osumnjičen je za kazneno djelo ropstva i za nanošenje teških tjelesnih ozljeda.

Prisjetimo se ovdje kako se Pavlović branio u uskom postupku prije tri godine i što je rekao sudskoj savjetnici Gordan Korotaj nakon optužnice da za nanošenje teških tjelesnih ozljeda župniku Ivanu Lovriću

Pavlović je ispričao da je 30. travnja u 6 sati došao do spomenika palim borcima NOR-a u Lukavcu te je jednim udarcem čekićem (macolom) srušio zvijezdu petokraku.

Oko 13 sati je došao ispred Župne crkve u Donjem Dragonošcu kako bi mještanima “pokazao da nije nikakva životinja niti luđak kojim plaše djecu i starije osobe”.

Po završetku mise župnik je rekao kako zbog perforancije uha mora ići na operaciju, zamolivši nazočne da mole za njega. Pavlović ga je sačekao ispred crkve i rekao mu da će pomoći njemu i njegovoj majci centriranjem kralježnice. Tada je naišao zvonar koji je nosio posudu sa svetom vodom i tražio od Pavlovića da se prekriži i ne govori gluposti.

Ovaj je to shvatio kao “profesionalnu i regionalnu uvredu”, te je udario nogom po posudi pa se voda prolila po oboma. Zvonar mu je na to rekao: “E, sad si se poškropio”.

– To bi značilo da je đavo izašao iz mene pa sam ga dozirano, a maksimalnom kontrolom, pogodio lijevom šakom u pleksus. On se sklonio iza župnika, a potom otišao u crkvu rekavši župljanima da pozovu policiju. Izvadio sam mobitel i nazvao policiju, no on je rekao mu ona ne treba. Ponovno sam ga udario nogom u genitalije, a zatim u pleksus, rekavši mu: “Nemoj zajebavati i praviti budalu od dr. Ante koji je i karataš”.

Sutradan oko 19.25 sati je ponovno došao u crkvu te je župnik opet kasnio na misu. On ga je upitao zašto to čini, a nezadovoljan odgovorom udijelio pljusku i rekao da će ga centrirati silom, ako ne može milom može silom pa ga je oborio na pod, a iz džepa župnika su tada ispali novci.

– Kada mi je prišao zvonar stavivši ruke u gard da se tuče, udario sam ga dva puta šakom u nos. Srušio sam i njega na pod radi centriranja, te rekao njemu i župniku da me moraju gledati u oči, slušati i šutjeti. Centrirao je obojicu, a zatim izvadio bič i kazao: “Sad ću vas bičevati sve dok ne kažete kako vjerujete da sam ja Isus”.

Obojicu je udario po jednom te mu je pukao vrh biča.

– Čuo sam Sai Babinu poruku: “Nemoj ih više tući, pusti ih u p… materinu”.

M. Marković/Foto:Novatv